ยา MM(milk of Magnesia) ให้นมบุตรสามารถทานได้ไหมคะแล้วจะขับออกทางน้ำนมมั้ยคะ ตอนนี้หนูลูกเพิ่งได้1เดือนมีอาการท้องผูกเลยทานไปสามฝาของขวดยาค่ะ จะมีผลอะไรต่อน้ำนมไหมคะ ไปซื้อร้านยามาเภสัชไม่ถามอะไรนอกจากหยิบยาขวดนี้มาให้
สวัสดีค่ะ ยา milk of magnesia คือยาแมกนีเซียมไฮดรอกไซด์ (magnesium hydroxide) จัดเป็นยาระบาย โดยจะไปช่วยเพิ่มปริมาณของน้ำในลำไส้ใหญ่ จนเกิดการกระตุ้นให้ลำไส้บีบตัวและขับถ่ายอุจจาระได้ง่ายขึ้น บางครั้งอาจใช้เป็นยาลดกรดในกระเพาะอาหารและบรรเทาอาการแสบร้อนกลางอก ขนาดยาที่ใช้ในผู้หใญ่คือ ประมาณ 30-60 มิลลิลิตรต่อวัน โดยอาจแบ่งกินเป็นวันละหลายครั้งได้แมกนีเซียมที่ถูกดูดซึมเข้าสู่ร่างกายนั้น จะถูกดูดซึมเข้าสู่กระแสเลือดและอาจส่งไปยังน้ำนมได้ แต่ทารกจะดูดซึมแมกนีเซียมเข้าสู่ร่างกายได้น้อยมาก และแทบไม่พบระดับของแมกซีเซีมเพิ่มในกระแสเลือดของทารก ดังนั้นหากกำลังให้นมลูกอยู่ สามารถที่จะทานได้ อีกทั้ง จากการศึกษาส่วนใหญ่ ไม่พบผลข้างเคียงใดๆ ที่จะเกิดกับทารก ไม่ได้ส่งผลให้ทารกเกิดท้องเสีย หรือมีอาการผิดปกติอื่นๆ แต่อย่างใด และไม่ได้มีผลทำให้การหลั่งน้ำนมลดลงค่ะ